RT บวก 4% เก็งกำไร Q3 โตต่อ แบ็กล็อกแน่นกว่า 9 พันล้าน
RT วิ่ง 4% จับตากำไรไตรมาส 3/65 โตต่อเนื่อง หลังตุนแบ็กล็อกแน่นกว่า 9 พันล้าน เกินกว่าเป้าที่วางไว้ 8.50 พันล้าน
RT วิ่ง 4% จับตากำไรไตรมาส 3/65 โตต่อเนื่อง หลังตุนแบ็กล็อกแน่นกว่า 9 พันล้าน เกินกว่าเป้าที่วางไว้ 8.50 พันล้าน
19 ต.ค. 2565

ผู้สื่อข่าวรายงานว่า วันนี้ (19 ต.ค.65) ราคาหุ้น บริษัท ไร้ท์ทันเน็ลลิ่ง จำกัด (มหาชน) หรือ RT ณ เวลา 14:53 น. อยู่ที่ระดับ 1.64 บาท บวก 0.07 บาท หรือ 4.46% สูงสุดที่ระดับ 1.66 บาท ต่ำสุดที่ระดับ 1.58 บาท ด้วยมูลค่าการซื้อขาย 10.59 ล้านบาท

สำหรับราคาหุ้นที่ปรับขึ้นมานั้นคาดจะมาจากการที่นักลงทุนเข้ามาเก็งกำไรผลประกอบการงวดไตรมาส 3/65 ซึ่งก่อนหน้านี้ นายชวลิต ถนอมถิ่น ประธานเจ้าหน้าที่บริหาร RT ระบุว่า ทิศทางผลประกอบการในช่วงไตรมาส 3/65 มีแนวโน้มที่ดีขึ้น และคาดว่าจะมีกำไรสุทธิต่อเนื่องจากไตรมาส 2/65 โดยคาดว่าจะมีรายได้ไม่ต่ำกว่า 900 ล้านบาท จากการมุ่งเน้นขยายประสิทธิภาพการบริหารจัดการโครงการ ทั้งงานก่อสร้างที่อยู่ในแผนและงานที่กำลังจะเข้ามา เพื่อส่งมอบงานได้เร็วขึ้นและสร้างการรับรู้รายได้ต่อเนื่อง
สำหรับปัจจุบันบริษัทฯ มีงานในมือรอรับรู้รายได้ (Backlog) แล้วกว่า 9,375 ล้านบาท ซึ่งเกินกว่าเป้าหมายที่วางไว้ว่าจะมี Backlog จำนวน 8,500 ล้านบาท